Sin hies mir nie wider sagen
Sin hies mir nie wider sagen·
vnd warb ie doch
vnd wirbet noh húte vf den schaden min·
des enmac ich langer niht verdagen·
wan si wil ie noch
ellú lant behern vnd ein rǒberinne sin·
dc machent alle ir tvgende vnd ir schoͤne die mengem man tv̊nt we·
der si an siht der mv̊s ir gevangen sin vnd in sorgen leben iemer me·

IN dien dingen ich ir dienst man·
vnd ir eigen was do
do ich si dvr trúwe vnd dvr gůt an sach·
do kan si mit ir minnen an·
vnd vieng mich also
do si mich wol grůste vnd wider mich so sprach·
des bin ich an froͤiden siech vnd an herzen sere wunt·
vnd ir ǒgen clar dv́ hant mich berǒbet gar vnd ir rosevarwer roter mvnt·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse